
Nem-negatív mátrix faktorizáció alkalmazása többszempontú döntéstámogatásra

Ez a tanulmány egy módszert javasol a sokcélú rangsorolási problémák megoldására a célok nemnegatív mátrix faktorizáción alapuló strukturális csoportosításával.
A mérnöki munka rengeteg olyan összetett, több szempontú döntési problémát tartalmaz, ahol az optimális megoldások meghatározása a sok aspektusú döntések különböző nézőpontok szerinti értékelésében rejlik. Ha a célok száma túl nagy, sok megoldás legalább egy cél szempontjából optimális, így a nem dominált megoldások Pareto-frontja túltelítetté válik.
A többcélú optimalizálásban, amíg csak három vagy négy egymással ellentétes szempontunk van, az optimális megoldás meghatározható a megfelelő Pareto-front, a nem dominált megoldások elméleti határának megtalálása révén, amely a megoldási tér elemeit valamilyen módon felülmúlja. Tegyük fel, hogy a nézőpontok száma növekszik, és a többcélú probléma sokcélú optimalizálási feladattá alakul. E munka célja, hogy olyan módszert javasoljon, amely a célok értelmezhető csoportosításával csökkenti a probléma dimenzionalitását. Mivel a Pareto-rangsorolás ebben az alacsonyabb dimenziójú térben történik, az összesített célok csoportjainak hasonlóan kell rangsorolniuk. A munka fő gondolata, hogy a nemnegatív mátrix faktorizáció (NNMF) a célok értelmezhető faktorait generálja le, amíg rangsorolási különbségek összege (SRD) módszer pedig további információt szolgáltat a hasonlóságukról.
A módszer alkalmazhatóságát a Leiden CWTS 2020 adatbázis 46 változója alapján 1176 egyetem rangsorolásán szemléltetjük, mivel ez a probléma összetett, mégis könnyen érthető. A módszert összehasonlítjuk a főkomponens-elemzésen (PCA) és a ritka nemnegatív mátrix faktorizáción alapuló megoldásokkal. Az eredmények azt mutatják, hogy az NNMF és az SRD megfelelő módszert képez a célok szűrésére és kombinálására, amelyek értelmezhető sokcélú rangsorokat alkotnak még a több mint 30 kritériumot tartalmazó problémák esetében is.



